2009D0894 — LV — 05.12.2009 — 000.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2009. gada 30. novembris) par ekoloģiskajiem kritērijiem Kopienas ekomarķējuma piešķiršanai koka mēbelēm (izziņots ar dokumenta numuru C(2009) 9522) (Dokuments attiecas uz EEZ) (2009/894/EK) (OV L 320, 5.12.2009, p.23)





Labota ar:









▼B

KOMISIJAS LĒMUMS

(2009. gada 30. novembris)

par ekoloģiskajiem kritērijiem Kopienas ekomarķējuma piešķiršanai koka mēbelēm

(izziņots ar dokumenta numuru C(2009) 9522)

(Dokuments attiecas uz EEZ)

(2009/894/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu ( 1 ) un jo īpaši tās 6. panta 1. punkta otro daļu, apspriedusies ar Eiropas Savienības Ekomarķējuma komiteju, tā kā: (1) Saskaņā ar Regulu (EK) Nr. 1980/2000 Kopienas ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus. (2) Regulā (EK) Nr. 1980/2000 paredzēts noteikt konkrētus ekomarķējuma kritērijus katrai ražojumu grupai, pamatojoties uz Eiropas Savienības Ekomarķējuma komitejas izstrādātajiem kritērijiem. (3) Šiem ekoloģiskajiem kritērijiem un ar tiem saistītajām vērtēšanas un verifikācijas prasībām jābūt spēkā četrus gadus no šā lēmuma pieņemšanas dienas. (4) Šajā lēmumā paredzētie pasākumi ir saskaņā ar tās komitejas atzinumu, kas izveidota ar Regulas (EK) Nr. 1980/2000 17. pantu, tā kā: IR PIEŅĒMUSI ŠO LĒMUMU.







1. pants

Ražojumu grupā “koka mēbeles” ir atsevišķas vai iebūvētas vienības, ko izmanto telpās vai laukā uzglabāšanai, karināšanai, gulēšanai, sēdēšanai, darbam un ēšanai – mājas mēbeles – vai ko izmanto telpās darījumu nolūkos. Mēbeles darījumu nolūkiem ir biroja un skolas mēbeles, kā arī mēbeles restorāniem un viesnīcām.

Jāievēro šādi nosacījumi:

a) ražojumam jābūt izgatavotam no vismaz 90 masas % masīvkoksnes vai koksnes materiālu. Stiklu, ja to var viegli aizstāt bojājuma vai saplīšanas gadījumā, tāpat kā tehnisko aprīkojumu un piederumus no masas aprēķina var izslēgt;

b) katra atsevišķā materiāla, kas nav masīvkoksne un koksnes materiāli, masa nepārsniedz 3 % no ražojuma kopējās masas. Tādu materiālu kopējā apvienotā masa nepārsniedz 10 % no ražojuma kopējās masas.

2. pants

Lai koka mēbelēm piešķirtu Regulā (EK) Nr. 1980/2000 noteikto Kopienas ekomarķējumu, tām jābūt “koka mēbeļu” ražojumu grupā, kas paredzēta šā lēmuma 1. pantā, un tām jāatbilst pielikumā izklāstītajiem ekoloģiskajiem kritērijiem.

3. pants

Ekoloģiskie kritēriji ražojumu grupai “koka mēbeles”, kā arī saistītām vērtēšanas un verifikācijas prasībām ir spēkā četrus gadus no šā lēmuma paziņošanas dienas.

4. pants

Administratīviem mērķiem ražojumu grupai “koka mēbeles” piešķirtais kods ir “36”.

5. pants

Šis lēmums ir adresēts dalībvalstīm.









PIELIKUMS

PAMATPRINCIPI

Kritēriju noteikšanas mērķi

Šo kritēriju mērķis jo īpaši ir veicināt to, lai visā koka mēbeļu darbmūžā samazinātos to ietekme uz vidi un uz cilvēku veselību.

Precīzāk:

— ilgtspējīgākā veidā ražotu materiālu izmantošana,

— bīstamu vielu izmantošanas un piesārņojošu vielu emisiju samazināšana,

— ražojuma ilgizturības pārbaude.

Vērtēšanas un verifikācijas prasības

Konkrētas vērtēšanas un verifikācijas prasības norādītas katram kritērijam atsevišķi. Attiecīgos gadījumos visiem kritērijiem var izmantot šeit nenorādītas testēšanas metodes, ja kompetentā iestāde, kas pieteikumu izvērtē, tās atzīst par ekvivalentām.

Gadījumos, kad pieteikuma iesniedzējam jāiesniedz dokumentācija, analīžu rezultātu pārskati vai citi pierādījumi par kritēriju ievērošanu, ir skaidrs, ka tos var izsniegt attiecīgi pats pieteikuma iesniedzējs un/vai tā piegādātājs(-i), un/vai viņa(-u) piegādātājs(-i) u. c.

Atbilstības novērtēšana jāveic attiecīgām akreditētām laboratorijām (ja iespējams), kas atbilst standartā EN ISO 17025 noteiktajām vispārīgajām prasībām.

Attiecīgā gadījumā kompetentās iestādes var pieprasīt apliecinošus dokumentus un veikt neatkarīgas verifikācijas.

Izvērtējot pieteikumus un uzraugot atbilstību kritērijiem, kompetentajām iestādēm ieteicams ņemt vērā atzītu vides pārvaldības sistēmu, piemēram, EMAS vai ISO 14001, īstenošanu, un ražojumu vides deklarācijas (piezīme: deklarācijas un pārvaldības sistēmas nav obligātas, tomēr vēlams tās izmantot).

KRITĒRIJI

Atbrīvojumi

Materiāliem var piemērot šādus atbrīvojumus no dažiem kritērijiem:

i) materiāliem, kas nav masīvkoksne un koksnes materiāli, un tiem, uz kuriem neattiecas kritēriji par virsmas apstrādi un mēbeļu montāžu, kuru masa ir mazāka par 3 % no ekomarķētā ražojuma kopējās masas, var nepiemērot “prasības par koksni un koksnes materiāliem”;

ii) uz stiprinājumiem, piemēram, skrūvēm un naglām, un metāla detaļām, kas paredzētas bīdāmajām durvīm un atvilktnēm, prasības par materiālu atbilstību kritērijiem neattiecas.

Vērtēšana un verifikācija. Sniedz atbilstošu informāciju par tiem materiāliem, uz kuriem neattiecas prasība par atbilstību noteiktiem kritērijiem. Aprēķinot atbrīvojamo materiālu daļu, iekļauj tādu materiālu daudzumu kompozītmateriālos neatkarīgi no tā, kāda ir kompozītmateriālu masas daļa gatavās ekomarķētās mēbelēs. Aprēķinot kopējo masu, neņem vērā stiprinājumu masu.

1. Ražojuma apraksts

Sniedz ražojuma aprakstu (funkcionālo aprakstu, ražojuma nosaukumu vai atsauces numuru, ja ir pieejami dažādi viena ražojuma tipi, to apakštipu aprakstu, uz kuriem attiecas pieteikums). Informāciju sniedz par ražojuma kopējo masu, ražojumā izmantotajiem materiāliem, tostarp stiprinājumiem un savienotājelementiem, un to attiecīgo masu.

Vērtēšana un verifikācija. Pieteikuma iesniedzējs iesniedz kompetentajai iestādei ražojuma aprakstu, kurā ietver iepriekš minēto informāciju.

2. Bīstamās vielas

a) Koksnes ražojumiem nedrīkst būt pievienota tāda viela vai preparāts, kam lietošanas laikā piešķirts vai varētu tikt piešķirts kāds no šādiem riska apzīmējumiem (vai to kombinācijas): — R23: (toksisks, ja ieelpo), — R24: (toksisks, ja nonāk saskarē ar ādu), — R25: (toksisks, ja norij), — R26: (ļoti toksisks, ja ieelpo), — R27: (ļoti toksisks, ja nonāk saskarē ar ādu), — R28: (ļoti toksisks, ja norij), — R39 (ļoti nopietnu neatgriezenisku seku draudi), — R40 (ierobežoti pierādījumi par kancerogēnu iedarbību), — R42 (ja ieelpo, var izraisīt paaugstinātu jutīgumu), — R43 (saskaroties ar ādu, var izraisīt paaugstinātu jutīgumu), — R45 (var izraisīt vēzi), — R46 (var izraisīt pārmantojamu ģenētisku bojājumu), — R48 (ilgstoša ietekme rada nopietnu veselības bojājumu draudus vai veselības bojājumu), — R49 (ja ieelpo, var izraisīt ļaundabīgu audzēju), — R50 (ļoti toksisks ūdens organismiem), — R51 (toksisks ūdens organismiem), — R52 (kaitīgs ūdens organismiem), — R53 (var izraisīt ilgstošu negatīvu iedarbību uz ūdens vidi), — R60 (var negatīvi ietekmēt auglību), — R61 (var kaitēt nedzimušam bērnam), — R62 (iespējams risks negatīvai ietekmei uz auglību), — R63 (iespējams kaitējuma risks augļa attīstībai), — R68 (iespējams neatgriezeniskas iedarbības risks), kā noteikts Padomes 1967. gada 27. jūnija (Bīstamo vielu direktīvā) Direktīvā 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu ( 2 ) (Bīstamo vielu direktīvā) un tās turpmākajos grozījumos un ņemot vērā Eiropas Parlamenta un Padomes Direktīvu 1999/45/EK ( 3 ) (Bīstamo preparātu direktīvu). Alternatīvi klasifikācijai var izmantot Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 ( 4 ). Šādā gadījumā izejvielām nedrīkst būt pievienota tāda viela vai preparāts, kam lietošanas laikā piešķirts vai varētu tikt piešķirts kāds no šādiem bīstamības apzīmējumiem (vai to kombinācijas): H300, H301, H310, H311, H317, H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341, H370, H372.

b) Ražojums nedrīkst saturēt halogenētas organiskās saistvielas, azidirīnu un poliazidirīnus, kā arī pigmentus un piedevas, kuru pamatā ir: — svins, kadmijs, hroms(VI), dzīvsudrabs un to savienojumi, — arsēns, bors un varš, — alvas organiskie savienojumi.

c) Ražojumā var izmantot tikai tādus liesmas slāpētājus, kas ķīmiski saistīti matricē/materiālā vai uz matrices/materiāla virsmas (reaktīvos liesmas slāpētājus). Ja izmantotie liesmas slāpētāji klasificēti ar kādu no turpmāk minētajām R-frāzēm, tad tādiem reaktīvajiem liesmas slāpētājiem, tos lietojot, jāmaina to ķīmiskie raksturlielumi, lai tie vairs nebūtu jāklasificē ar kādu no minētajām R-frāzēm. (Mazāk par 0,1 % liesmas slāpētāja uz matrices/materiāla var palikt formā pirms lietošanas.) — R40 (ierobežoti pierādījumi par kancerogēnu iedarbību), — R45 (var izraisīt vēzi), — R46 (var izraisīt pārmantojamu ģenētisku bojājumu), — R49 (ieelpojot var izraisīt ļaundabīgus audzējus), — R50 (ļoti toksisks ūdens organismiem), — R51 (toksisks ūdens organismiem), — R52 (kaitīgs ūdens organismiem), — R53 (var izraisīt ilgstošu negatīvu iedarbību uz ūdens vidi), — R60 (var negatīvi ietekmēt auglību), — R61 (var kaitēt nedzimušam bērnam), — R62 (iespējams risks negatīvai ietekmei uz auglību), — R63 (iespējams kaitējuma risks augļa attīstībai), — R68 (iespējami neatgriezeniskas iedarbības draudi), kas noteiktas Direktīvā 67/548/EEK un tās turpmākajos grozījumos. Liesmu slāpētāji, kuri ir tikai fiziski iemaisīti matricē/materiālā, tiek izslēgti (aditīvie liesmu slāpētāji). Alternatīvi klasifikācijai var izmantot Regulu (EK) Nr. 1272/2008. Šādā gadījumā izejvielām nedrīkst būt pievienota tāda viela vai preparāts, kam lietošanas laikā piešķirts vai varētu tikt piešķirts kāds no šādiem bīstamības apzīmējumiem (vai to kombinācijas): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341. Vērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī sastāvdaļu sarakstu un attiecīgu dokumentāciju, piemēram, drošības datu lapu.

3. Prasības Par Koksni un Koksnes Materiāliem

a) Ilgtspējīga mežu apsaimniekošana

Ražotājiem jābūt ilgtspējīgi apsaimniekotos mežos iegūtas koksnes iepirkuma politikai un sistēmai, kas ļauj izsekot un verificēt koksnes izcelsmi un izsekot, kā koksne no meža nonāk pirmajā saņemšanas vietā.

Dokumentē visas koksnes izcelsmi. Ražotājam jānodrošina, lai visi koksnes izcelsmes avoti būtu likumīgi. Nedrīkst izmantot koksni no aizsargājamām teritorijām vai teritorijām, par kurām sākts oficiālais dabas aizsardzības objekta atzīšanas process, pirmatnējiem mežiem vai mežiem, kuru saglabāšanas vērtība ir noteikta nacionālo ieinteresēto personu procedūrā, izņemot gadījumus, kad iegādes pilnībā atbilst valsts noteikumiem par dabas aizsardzību.

— Līdz 2011. gada 30. jūnijam koksnes ražojumos, kas laisti tirgū ar ekomarķējumu, vismaz 50 % masīvkoksnes un 20 % koksnes materiālu izcelsmei jābūt vai nu no ilgtspējīgi apsaimniekotiem mežiem, kas saskaņā ar neatkarīgām trešās personas shēmām sertificēti kā atbilstoši kritērijiem, kuri uzskaitīti 15. punktā Padomes 1998. gada 15. decembra Rezolūcijā par ES mežsaimniecības stratēģiju un tās turpmāku attīstību, vai no otrreizējās pārstrādes materiāliem.

— No 2011. gada 1. jūlija līdz 2012. gada 31. decembrim koksnes ražojumos, kas laisti tirgū ar ekomarķējumu, vismaz 60 % masīvkoksnes un 30 % koksnes materiālu izcelsmei jābūt vai nu no ilgtspējīgi apsaimniekotiem mežiem, kas saskaņā ar neatkarīgām trešās personas shēmām sertificēti kā atbilstoši kritērijiem, kuri uzskaitīti 15. punktā Padomes 1998. gada 15. decembra Rezolūcijā par ES mežsaimniecības stratēģiju un tās turpmāku attīstību, vai no otrreizējās pārstrādes materiāliem.

— No 2013. gada 1. janvāra koksnes ražojumos, kas laisti tirgū ar ekomarķējumu, vismaz 70 % masīvkoksnes un 40 % koksnes materiālu izcelsmei jābūt vai nu no ilgtspējīgi apsaimniekotiem mežiem, kas saskaņā ar neatkarīgām trešās personas shēmām sertificēti kā atbilstoši kritērijiem, kuri uzskaitīti 15. punktā Padomes 1998. gada 15. decembra Rezolūcijā par ES mežsaimniecības stratēģiju un tās turpmāku attīstību, vai no otrreizējās pārstrādes materiāliem.

Vērtēšana un verifikācija. Lai izpildītu šos nosacījumus, pieteikuma iesniedzējs pierāda, ka visi tā koksnes izstrādājumi ar ekomarķējumu, kas pirmoreiz laisti tirgū pēc kritērijos norādītajiem datumiem, atbilst attiecīgajam sertificētas koksnes īpatsvaram. Ja to nevar pierādīt, tad kompetentā iestāde izdod ekomarķējuma licenci tikai periodam, kuram var uzskatāmi pierādīt atbilstību. Pieteikuma iesniedzējs iesniedz atbilstošus koksnes piegādātāja izsniegtus dokumentus, kurā norādīti mēbeļu ražošanā izmantotās koksnes veidi, daudzums un precīza izcelsme. Pieteikuma iesniedzējs iesniedz atbilstošu(-us) sertifikātu(-us), kas apliecina, ka sertifikācijas sistēma atbilst Padomes 1998. gada 15. decembra Rezolūcijas par ES mežsaimniecības stratēģiju 15. punktā noteiktajām prasībām.

Definīcija. Koksnes materiāli ir materiāli, kas izgatavoti, ar adhezīviem un/vai līmēm saistot vienu vai vairākus šādus materiālus: kokšķiedras un/vai drāztos vai lobītos finierus, un/vai koksnes atliekas no meža un plantācijām, zāģētu koksni, celulozes/papīra ražošanas atlikumus un/vai otrreizējās pārstrādes koksni. Koksnes materiāli ir liela blīvuma kokšķiedru plātnes, kokšķiedru plātnes, vidēja blīvuma kokšķiedru plātnes, kokskaidu plātnes, orientēto kokskaidu plātnes, saplākšņi un masīvkoksnes plātnes. Termins “koksnes materiāli” attiecas arī uz kompozītmateriāliem, kas izgatavoti no koksnes plātņu materiāliem, kuri pārklāti ar plastmasu vai laminātu, vai metālu, vai citiem apdares materiāliem, un apdarītām/pusapdarītām koksnes plātnēm.

Apdarītās/pusapdarītās koksnes plātnes un koksnes plātņu materiāli, kas pārklāti ar plastmasu vai laminātu, vai metālu, vai citiem apdares materiāliem, papildus šajā iedaļā noteiktajiem kritērijiem atbilst arī virsmas apstrādes kritērijiem.

b) Otrreizējās pārstrādes kokšķiedra

Lietotai koksnei, skaidām vai šķiedrām, ko izmanto koksnes materiālu ražošanā (izejvielas), jāatbilst vismaz noteikumiem, kas paredzēti EPF Nozares standartā, kā paziņots 6. punktā 2002. gada 24. oktobra dokumentā “EPF otrreizējās pārstrādes koksnes piegādes nosacījumu standarts”. Atsauces standarta tabula ir pievienota papildinājumā.

Vērtēšana un verifikācija. Iesniedz deklarāciju, ka pēclietošanas koksni izmanto koksnes materiālu ražošanā. Turklāt iesniedz testēšanas rezultātus, lai verificētu atbilstību papildinājumā noteiktajām robežvērtībām.

c) Piesūcināšanas vielas un konservanti

i) Telpām paredzētas mēbeles nedrīkst būt piesūcinātas. Visām citām mēbelēm, kurām izmanto piesūcināšanu vai konservantus, jāatbilst prasībām par bīstamām vielām (2. iedaļa).

ii) Masīvkoksni pēc izstrādes neapstrādā ar vielām vai preparātiem, kuros ir kādā no šiem sarakstiem iekļautās vielas: — PVO rekomendētā pesticīdu klasifikācija pēc bīstamības, klasificēta kā 1.a klase (ārkārtīgi bīstama), — PVO rekomendētā pesticīdu klasifikācija pēc bīstamības, klasificēta kā 1.b klase (ļoti bīstama).

Turklāt koksnes apstrādei jānotiek saskaņā ar noteikumiem, kas paredzēti Padomes Direktīvā 79/117/EEK ( 5 ) un Padomes Direktīvā 76/769/EEK ( 6 ).

Vērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, izmantoto vielu sarakstu un drošības datu lapu par katru no tām.

d) Bīstamu vielu un preparātu izmantošana koksnes materiālu ražošanā

Papildus 2. iedaļas prasībām par bīstamām vielām visas vielas un preparāti, ko izmanto koksnes materiālu ražošanā, atbilst šādām prasībām:

i) Neapstrādātu koksni neapstrādā ar vielām vai preparātiem, kas satur vielas, kuras iekļautas kādā no šiem sarakstiem: — PVO rekomendētā pesticīdu klasifikācija pēc bīstamības, klasificēta kā 1.a klase (ārkārtīgi bīstama), — PVO rekomendētā pesticīdu klasifikācija pēc bīstamības, klasificēta kā 1.b klase (ļoti bīstama). Turklāt koksnes apstrādei jānotiek saskaņā ar noteikumiem, kas paredzēti Direktīvā 79/117/EEK un Direktīvā 76/769/EEK.

ii) Brīva formaldehīda saturs izstrādājumos vai preparātos, ko izmanto plātņu ražošanā, nepārsniedz 0,3 masas %. Brīva formaldehīda saturs saistvielās, adhezīvos un līmēs saplākšņa plātnēm vai laminētām koksnes plātnēm nepārsniedz 0,5 masas %.

Novērtēšana un verifikācija. Pieteikuma iesniedzējs iesniedz attiecīgas deklarācijas, ar kurām verificē, ka minētās prasības ir izpildītas. Par ķīmiskajiem preparātiem, ko izmanto koksnes materiālu ražošanā, iesniedz materiālu drošības datu lapu vai līdzvērtīgu dokumentāciju par veselības apdraudējuma klasifikāciju.

▼C1

e) Formaldehīda emisija no neapstrādātiem koksnes izejmateriāliem

Koksnes materiālus drīkst izmantot mēbelēm tikai tad, ja tie atbilst šādām prasībām:

i) kokskaidu plātnes: formaldehīda emisija no kokskaidu plātnes izejmateriāla stāvoklī, t. i., pirms apstrādes vai pārklāšanas, nepārsniedz 50 % no robežvērtības, lai to varētu klasificēt kā E1 ražojumu saskaņā ar standartu EN 312;

ii) kokšķiedru plātnes: formaldehīda emisija no kokskaidu plātnes izejmateriāla stāvoklī, t. i., pirms apstrādes vai pārklāšanas, nepārsniedz 50 % no robežvērtības, lai to varētu klasificēt kā E1 ražojumu saskaņā ar standartu EN 622-1. Tomēr tiek pieņemtas E1 kategorijas kokšķiedru plātnes, ja tās neveido vairāk kā 50 % no visas koksnes un koksnes materiāliem, kas izmantoti ražojumā. Novērtēšana un verifikācija. Pieteikuma iesniedzējs un/vai viņa piegādātājs iesniedz pierādījumus, ka koksnes materiālu radītā emisija ir mazāka par 4 mg/100 g saskaņā ar standartu EN 120 (perforācijas metode) vai mazāka par 0,062 mg/m3 saskaņā ar standartu EN 717-1 (kameras metode). Papildus tam iesniedz deklarāciju, ka ir izveidota fabrikas ražošanas kontroles sistēma saskaņā ar standartu EN 312 vai EN 622-1.

▼B

f) Ģenētiski modificēta koksne

Ražojums nesatur ĢM koksni.

Vērtēšana un verifikācija. Pieteikuma iesniedzējs iesniedz deklarāciju, ka ĢM koksne nav izmantota.

4. Virsmas apstrādes kritēriji

Virsmas apstrāde attiecas vai nu uz mēbeļu atsevišķu daļu/sastāvdaļu, vai visu mēbeļu virsmas apstrādes procesu kopumā.

a) Virsmu apdare ar plastmasām un metāliem

Mēbelē izmantotās plastmasas un metāla daudzums drīkst būt līdz 2 % no mēbeles kopējās masas. Tiem jāatbilst vispārīgajām prasībām par bīstamām vielām, kas noteiktas 2. iedaļā.

Vērtēšana un verifikācija. Pieteikuma iesniedzējs iesniedz atbilstošu dokumentāciju, lai pierādītu atbilstību šiem kritērijiem.

b) Cita veida virsmu apdare, izņemot plastmasas vai metālus

Šis kritērijs ir saistīts ar mēbeļu un koka materiālu pārklājumu.

i) Bīstamas vielas un preparāti (tostarp GOS saturs)

Visiem izmantotajiem materiāliem, vielām un preparātiem jāatbilst prasībām par bīstamām vielām, kas izklāstītas 2. iedaļā.

Vērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī sastāvdaļu sarakstu un saistīto dokumentāciju, piemēram, materiālu un drošības datu lapas.

Turklāt ķīmiskās vielas, ko ķīmiskā preparāta ražotājs/piegādātājs klasificējis kā bīstamas videi saskaņā ar Kopienas klasifikācijas sistēmu (Direktīvas 67/548/EEK 28. grozījums), atbilst vienai no šādām divām robežvērtībām:

— vielām un preparātiem virsmas apstrādei nedrīkst pievienot ķīmiskās vielas, kas klasificētas kā bīstamas videi saskaņā ar Direktīvu 1999/45/EK. Tomēr ražojumos var būt līdz 5 % gaistošu organisko savienojumu (GOS), kā noteikts Padomes Direktīvā 1999/13/EK ( 7 ). (GOS ir visi organiskie savienojumi, kuru tvaika spiediens pie 293,15 K ir vienāds vai lielāks par 0,01 kPa vai kuriem konkrētajos lietošanas apstākļos ir atbilstīgā gaistamība.) Ja preparāts jāatšķaida, tad atšķaidītā preparāta saturs nedrīkst pārsniegt iepriekš minētās robežvērtības,

— izmantotais videi bīstamo vielu daudzums (slapja laka/krāsa) saskaņā ar Direktīvu 1999/45/EK nepārsniedz 14 g/m2 virsmas laukuma, un uzliktais GOS daudzums (slapja laka/krāsa) nepārsniedz 35 g/m2.

Vērtēšana un verifikācija. Pieteikuma iesniedzējs iesniedz atbilstības deklarāciju par atbilstību šim kritērijam, kā arī šīs deklarācijas pamatojuma dokumentus, tostarp:

— pilnu sastāvu, norādot tajā esošo vielu saturu un CAS numuru,

— testēšanas metodi un testēšanas rezultātus par visām produktā esošajām vielām atbilstīgi Direktīvai 67/548/EEK,

— deklarāciju par to, ka ir norādītas visas sastāvā esošās vielas,

— pārklājuma slāņu skaitu un katrā slānī izmantoto daudzumu uz virsmas kvadrātmetru.

Piemērošanas metode

Lai aprēķinātu virsmas apstrādes preparāta patēriņu un izlietoto daudzumu, izmanto šādas efektivitātes standarta pakāpes: smidzināšanas ierīce bez otrreizējās pārstrādes 50 %, smidzināšanas ierīce ar otrreizējo pārstrādi 70 %, elektrostatiskā smidzināšana 65 %, smidzināšana, “zvans/disks” (bell/disk) 80 %, pārklājums ar rullīti 95 %, segas pārklājums 95 %, vakuumpārklājums 95 %, iegremdēšana 95 %, skalošana 95 %.

▼C1

c) Formaldehīds

Formaldehīda emisijas no virsmas apstrādes vielām un preparātiem, kas izdala formaldehīdu, ir mazākas par 0,062 mg/m3.

Novērtēšana un verifikācija. Pieteikuma iesniedzējs un/vai viņa piegādātājs iesniedz deklarāciju, ka iepriekš minētā prasība ir izpildīta, kā arī informāciju par virsmas apstrādes sastāvu (piemēram, materiālu drošības datu lapas) vai testēšanas rezultātus, kas apliecina, ka maksimālā formaldehīda emisijas vērtība nepārsniedz noteikto robežvērtību (saskaņā ar standartu EN 717-1).

▼B

d) Plastifikatori

Ja ražošanas procesā izmanto plastifikatoru, tad ftalātiem jāatbilst 2. iedaļā noteiktajām prasībām par bīstamām vielām.

Bez tam ražojumā nedrīkst būt DNOP (di-n-oktilftalāts), DINP (di-izononilftalāts), DIDP (diizodecilftalāts).

Vērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.

e) Biocīdi

Drīkst izmantot tikai tādus biocīdos preparātus, kas satur vielas ar biocīdu aktivitāti, kuras iekļautas Eiropas Parlamenta un Padomes Direktīvas 98/8/EK ( 8 ) I.A pielikumā un kuras ir atļauts izmantot mēbelēs.

Vērtēšana un verifikācija. Pieteikuma iesniedzējs iesniedz deklarāciju par atbilstību šā kritērija prasībām, kā arī izmantoto biocīdo preparātu sarakstu.

5. Mēbeļu montāžas kritēriji

Šis kritērijs ir saistīts ar mēbeļu montāžā iekļauto sastāvdaļu salīmēšanu, t. i., adhezīviem.

a) Bīstamas vielas piedevās un saistvielās

Tām jāatbilst prasībām, kas noteiktas 2. iedaļā par bīstamām vielām.

Vērtēšana un verifikācija. Pieteikuma iesniedzējs iesniedz atbilstošas deklarācijas, ar kurām verificē, ka iepriekš minētās prasības ir izpildītas. Par katru ķīmisko preparātu, kas izmantots mēbeļu montāžā, iesniedz drošības datu lapu vai līdzvērtīgu dokumentāciju ar informāciju par veselības apdraudējuma klasifikāciju. Piegādātājs iesniedz deklarāciju vai testēšanas pārskatus par brīva formaldehīda saturu.

b) GOS

GOS saturs adhezīvos, ko izmanto mēbeļu montāžā, nepārsniedz 5 masas %. (GOS ir visi organiskie savienojumi, kuru tvaika spiediens pie 293,15 K ir vienāds vai lielāks par 0,01 kPa vai kuriem konkrētajos lietošanas apstākļos ir attiecīga gaistamība.)

Vērtēšana un verifikācija. Pieteikuma iesniedzējs iesniedz deklarāciju, kurā norāda visus adhezīvus, kas izmantoti mēbeļu montāžā, kā arī atbilstību šim kritērijam.

6. Kritēriji galaproduktam

a) Ilgizturība un drošums

Ražojums atbilst visām prasībām par ilgizturību, stiprību, drošumu un stabilitāti, kas par ražojuma lietošanu noteikti attiecīgos EN standartos. Ja EN standarta nav, tad izmanto ISO standartu prasības. Ja nav EN vai ISO standartu, ražojuma ilgizturību, stiprību, drošumu un stabilitāti pēc konstrukcijas un materiālu izvēles novērtē neatkarīga testēšanas iestāde.

Lietošanas rokasgrāmatā ir sniegts normu un standartu saraksts, ko izmanto ilgizturības novērtēšanai.

Ņemot vērā ilgizturības kritērija svarīgumu un tāpēc, lai uzlabotu ražojuma ilgizturības novērtējumu, ESEK uzņemsies ierosmi, lai veicinātu EN ilgizturības standartu pieņemšanu, kam būs jābūt pieejamiem, kad nākamreiz pārskatīs pašreizējos kritērijus.

Vērtēšana un verifikācija. Ražotājs iesniedz deklarāciju, kas papildināta ar dokumentāciju par akreditētas iestādes veiktām testēšanas metodēm un testēšanas rezultātiem.

b) Apkope

Jābūt iespējamai ražojumu kopšanai, neizmantojot organiskos šķīdinātājus.

Ražotājs garantē iespēju iegādāties rezerves daļas (oriģinālas funkcionālās detaļas vai detaļas, kuras izpilda ekvivalentas funkcijas) pēc pieprasījuma visā faktiskajā to rūpnieciskās ražošanas periodā un piecus gadus pēc attiecīgā ražojumu sortimenta ražošanas izbeigšanas.

Vērtēšana un verifikācija. Pieteikuma iesniedzējs un/vai viņa piegādātājs iesniedz deklarāciju ar pievienotiem dokumentiem, kuros apliecināta šā kritērija ievērošana.

c) Pārstrāde un atkritumi

Ražojumam jābūt viegli pārstrādājamam. Patērētājam izdod sīku aprakstu par labāko veidu, ko darīt ar ražojumu tā kalpošanas laika beigās (atkārtota izmantošana, pārstrāde, pieteikuma iesniedzēja ierosme pieņemt ražojumu atpakaļ, enerģijas ražošana), sastādot minēto veidu sarakstu atbilstīgi to ietekmei uz vidi. Par katru iespēju skaidri norāda piesardzības pasākumus, kuri jāveic, lai ierobežotu ietekmi uz vidi.

Vērtēšana un verifikācija. Pieteikuma iesniedzējs un/vai viņa piegādātājs iesniedz piegādājamās informācijas paraugu un ieteikumu pamatojumu.

d) Informācija patērētājiem

Kopā ar ekomarķēto ražojumu piegādā šādu informāciju:

— informāciju par piemērotību nolūkam, pamatojoties uz izmantošanu mājas apstākļos vai pēc līguma (viegla vai smaga, telpās vai laukā),

— informāciju par tīrīšanu un kopšanu,

— ražotāja vai mazumtirgotāja instrukciju par stiklu (ja ir) nomaiņu pēc pieprasījuma bojājuma vai plīšanas gadījumā,

— norādi, ka jāsazinās ar vietējām iestādēm, lai noskaidrotu labāko veidu, kā atbrīvoties no vecām mēbelēm un materiāliem,

— montāžas instrukciju,

— attiecīgā gadījumā labāko lietojumu no ergonomiskā viedokļa,

— masīvkoksnes sugas nosaukumu,

— norāda visu apstrādi vai konservantus, kas izmantoti lietošanai āra apstākļos paredzētajiem ražojumiem (ķīmiskie, bioloģiskie vai fiziskie),

— ieteikumu, lai patērētājs mēbeļu saglabāšanai nākotnē izmanto ES ekomarķētus ražojumus.

Vērtēšana un verifikācija. Pieteikuma iesniedzējs iesniedz informācijas materiāla paraugu, ko piegādā kopā ar ekomarķēto ražojumu.

e) Galaprodukta iepakojums

Iepakojumam jāatbilst šādām prasībām:

i) tas ir izgatavots no kāda šāda veida materiāla: — viegli pārstrādājama materiāla, — materiāla no atjaunojamiem resursiem, — materiāliem, ko paredzēts izmantot atkārtoti, piemēram, tekstilsegumiem;

ii) visus materiālus var viegli ar rokām sadalīt pārstrādājamās daļās, kas sastāv no viena materiāla (piemēram, kartons, papīrs, plastmasa, tekstilizstrādājumi).

Vērtēšana un verifikācija. Pieteikumā norāda ražojuma iepakojuma aprakstu, kā arī atbilstošu deklarāciju par atbilstību šiem kritērijiem.

f) Informācija uz iepakojuma

Uz iepakojuma ir šāds teksts:

“Sīkāk par to, kāpēc tieši šim ražojumam piešķirta “ekopuķīte”, varat uzzināt tīmekļa vietnē: http://www.ecolabel.eu”

Uz ražojuma iepakojuma un lietošanas rokasgrāmatā ir šāds (vai tam līdzīgs) teksts:

“Lai iegūtu vairāk informācijas, apmeklējiet ES ekomarķējuma tīmekļa vietni. Sīkāku informāciju var iegūt: pieteikuma iesniedzēja patērētāju departamenta nosaukums/adrese”.

Vērtēšana un verifikācija. Pieteikuma iesniedzējs iesniedz ražojuma iepakojuma un lietošanas instrukcijas paraugu un kopā ar ražojumu sniegtās informācijas paraugu, kā arī deklarāciju par atbilstību katrai šā kritērija daļai.

g) Ekomarķējumā norādāmā informācija

Ekomarķējuma 2. ailē iekļauj šādu tekstu:

— koksne no labi apsaimniekotiem mežiem,

— bīstamas vielas satur ierobežotā daudzumā,

— pārbaudīta ražojuma ilgizturība.

Vērtēšana un verifikācija. Pieteikuma iesniedzējs iesniedz ražojuma iepakojuma paraugu, uz kura ir attiecīgais marķējums, kā arī deklarāciju par atbilstību šim kritērijam.









Papildinājums







Koksnes materiālu ražošanai izmantojamās otrreizējās pārstrādes kokšķiedras elementu un vielu satura robežvērtības Elementi un savienojumi Robežvērtības (mg/kg otrreizējā koksnes materiāla) Arsēns 25 Kadmijs 50 Hroms 25 Varš 40 Svins 90 Dzīvsudrabs 25 Fluors 100 Hlors 1 000 Pentahlorfenols (PCP) 5 Darvas eļļas (benzo(a)pirēni) 0,5